讀慶長詩軸
作者：釋德洪
朝代：宋

paragraphs: 韻如春水初含風，秀如蘭芽新出叢。
人間何從有此客，坐令衰老忘龍鍾。
新詞鏘金紛滿眼，妙語屑玉霏無窮。
讀之置卷欲仙去，風度絕似歐陽公。
儒生寒酸不上眼，江南風流翻手空。
那知此郎蹶然起，筆端五色回春工。
只今陛下固天縱，文章星斗懸高穹。
天生堯舜稷契主，君宜置在明光宫。
雪中呵手研破硯，詩成一笑天開容。